ང་ཅག་སློབ་མ་ཚང་མ་ཁེ་ཕན་རིང་ལུགས་པ་ཞིག་ཏུ་འགྱུར་དང་གྱུར་ཚར་བའི་ཚེ།ང་ཚོའི་སྟོབས་ཤུགས་ལ་ཧ་ཅང་གནོད་ཅིང་།འཚོ་གནས་བྱ་སའི་སྤྱི་ཚོགས་ཁོར་ཡུག་དེ་ཡང་ཡ་མ་གཟུགས་ཏུ་སྣང་ངེས་ལ།མཐུན་སྒྲིལ་གྱི་རྩ་བ་སྟོབས་ཤུགས་ཡིན་པའི་དོན་སྙིང་ཤོར་འགྲོམི་དང་མིའི་བར་ཡིད་རྟོན་བྲལ་ཞིང་ངོ་ཚ་མེད་པ།མཛའ་བརྩེ་ཞན་ཞིང་སྙིང་རུས་མེད་པ་འབའ་ཞིག་ཆགས་སྲིད་དེ།ཁྱད་པར་དུ་རིགས་ཀྱི་འདུ་ཤེས་ལ་འབག་བཙོག་ཐེབས་ནས་བསམ་བློ་གཞན་འགྱུར་གྱི་རླུང་ནག་འཚུབ་ངེས་ཤིང་།མི་སོ་སོས་ཆུང་ས་ནས་བཟུང་སྒེར་ཚུགས་མི་ཐུབ་པས།གཞན་བརྟེན་སྒྱིད་ལུག་གི་གཡོ་སྒྱུའི་བསམ་བློ་འཁོར་ཏེ་ཚང་མས་སྔར་ལས་ལྷག་པའི་སྒོ་རུ་ཐེ་ཚོམ་མེད་པར་རྒྱལ་གཅེས་ཏང་བཀུར་གྱི་ལྷག་བསམ་མི་བརྒྱ་མགྲིན་གཅིག་གིས་བསྒྲག་སྲིད།ནམ་ཞིག་དུས་དེ་བསླེབ་ཙ་ན།རྒྱལ་ཁབ་བརྟན་བརླིང་ངང་འགྱིང་འདུག་ཆོག་མོད་ང་ཚོ་ནི་སྤུ་མེད་པ་ཡི་ཕག་པ་ཙམ་ཞིག་སྟེ་ལོ་ཆུང་གཞོན་རབས་ཤིག་མེ་སྟག་གིས་སྤང་ལྗོངས་བསྲེགས་པ་ཇི་བཞིན་འཇིགས་པའི་སྐབས་ཡིན།དེའི་ཚེ་མི་རིགས་ཟེར་བ་ཡང་ཁ་བཤད་ཙམ་མོ།